Samningur er gerður til eins árs með möguleika á framlengingu . Tjaldsvæði Ólafsfjarðar Rekstraraðili er ábyrgur fyrir að halda skrá yfir fjölda gesta tjaldsvæðanna og skilar skýrslu þar um til Fjallabyggðar a.m.k. tvisvar yfir tímabilið . Gerð er krafa um sýnileika rekstraraðila með viðveru á tjaldsvæðum a.m.k. tvisvar á dag . Rekstraraðili skal vera í samstarfi við Fjallabyggð varðandi kynningu tjaldsvæðanna á heimasíðu og facebooksíðu sveitarfélagsins . Gerð er krafa um að rekstraraðili hagi rekstri sínum með þeim hætti að hann þjóni sem best breiðum hópi notenda svæðisins . Á opnunartíma svæðisins er gerð krafa um að salernisaðstaða sé þrifin daglega og umgjörð tjaldsvæðanna sé hin snyrtilegasta . Rekstraraðili skal annast og bera ábyrgð á innheimtu gistináttaskatts og þjónustugjalda samkvæmt verðskrá . Rekstraraðili sér um að viðhaldi á þjónustuhúsum sé sinnt . Reynsla og þekking á ferðaþjónustu og rekstri er kostur . Með umsókn skal skila starfsferilskrá þar sem menntun og reynsla umsækjanda er tilgreind ásamt stuttri greinargerð um sýn á rekstur tjaldsvæðanna . Fjallabyggð áskilur sér rétt til að óska eftir búsforræðisvottorði og skuldleysisvottorði vegna opinberra gjalda . Frekari upplýsingar veita Linda Lea Bogadóttir markaðs - og menningarfulltrúi í síma 4609100 , lindalea@fjallabyggd.is eða Ríkey Sigurbjörnsdóttir deildarstjóri fræðslu - , frístunda - og menningarmála í síma 4649100 , rikey@fjallabyggd.is